8α. ΠΡΟΕΔΡΙΚΟΝ ΔΙΑΤΑΓΜΑ της 14/17 Μαρτ. 1927 Περί εφαρμογής των διατάξεων του Διατάγματος της 19 Νοεμ. 1926 «περί του τρόπου της επιβολής εράνων και υποχρεωτικής εργασίας δια την ανέγερσιν κλπ. διδακτηρίων εν ταις Ν. Χώραις» και εν τη Παλαιά Ελλάδι. Έχοντες υπ’ όψει το άρθρ. 4 εδάφιον 5 του από 21 Ιουλ. 1925 Ν.Δ/τος «περί ανεγέρσεως σχολικών κτιρίων εν ταις Νέαις Χώραις εξ εκπαιδευτικών κληροδοτημάτων» και το Δ/μα της 19 Νοεμ. 1926, προτάσει του Υπουργού της Παιδείας και των Θρησκευμάτων, απεφασίσαμεν και διατάσσομεν: Άρθρον μόνον.-Αι διατάξεις του από 19 Νοεμ. 1926 Δ/τος «περί του τρόπου της επιβολής εράνων και υποχρεωτικής εργασίας δια την ανέγερσιν κλπ. διδακτηρίων εν ταις Νέαις Χώραις εφαρμόζονται και εν τη Παλαιά Ελλάδι, της αρμοδιότητος του Γενικού Διοικητού ασκουμένης εν προκειμένω υπό του Υπουργού της Παιδείας και των Θρησκευμάτων. Εις τον αυτόν Υπουργόν της Παιδείας και Θρησκευμάτων ανατίθεμεν την δημοσίευσιν και εκτέλεσιν του παρόντος Δ/τος. 